procesaur/Wiki.mk huggingface dataset:
Црква „Св. Атанасиј“ - Големо Црско

Свети Атанасиј — главна селска црква во селото Големо Црско.
1 Местоположба
Црквата е над селото, а околу нејзе се наоѓаат и селските гробишта.
2 Историја
Во нејзе се наоѓа икона од 1828 година на Архангелот Михаил, дело на зографот Димитар од Самарина.
3 Галерија
4 Поврзано
* Кичевско архијерејско намесништво
* Трета кичевска парохија
* Големо Црско
Бузирид

Бузирид или Бузирис (старогрчки: Βούσιρις) е лик во старогрчката митологија, крал на Египет и син на богот Посејдон. Тој бил многу суров и на боговите им го жртвувал секој туѓинец кој ќе ја посетел неговата земја. Подоцна, него го убил Херкул. Ликот на Бузирид често се јавува како тема во комедијата и во уметноста.
100. западен меридијан

100. западен меридијан — меридијан со должина која се протега од Северниот Пол преку Северноледениот Океан, Северна Америка, Тихиот Океан, Јужниот Океан и Антарктикот до Јужниот Пол.
100. западен меридијан претставува голема кружница со 80. источен меридијан.
1 Места
Почнувајќи од Северниот Пол и тргнувајќи на југ кон Јужниот Пол, 100. западен меридијан минува низ:
:
Координати, Држава, територија или море, Белешки
Северноледен Океан
, Нунавут — Мијен
Париев Канал
, Нунавут — Елеф Ригнес
Неименувана водена површина
, Нунавут — Берклиеви Острови и Батерст
Париев Канал
, Нунавут — Принц од Велс
Меклитоков Канал
Ларсенов Залив, Минува источно од Гејтсхед, Нунавут, (при )
Викторински Проток
, Нунавут — Кралско Географско Друштво
Кралицата Мод, Минува источно од Хат, Нунавут, (при )
, Нунавут, Манитоба — од
, Северна Дакота, Јужна Дакота — од , Небраска — од Kansas — from , Оклахома — од , границата меѓу Тексас/Оклахома — од , Тексас — од
, Коавила, Нов Леон — од , Тамаулипас — од , Сан Луис Потоси — од , Тамаулипас — од , Сан Луис Потоси — од , Гванахуато — од , Керетаро — од , Мексико — од , Гереро — од
Тихи Океан
Јужен Океан
Антарктик, Неприсвоена територија
2 САД
Во Соединетите Американски Држави, 100. западен меридијан ја определува источната граница на Тексас со Оклахома (која е определена со Адамс-Ониевиот договор во 1819 година, кој ја определи границата меѓу Нова Шпанија и САД меѓу Црвената река и Арканзас ). Доџ Сити, Канзас е токму на пресекот на реката Арканзас и 100. западен меридијан.
Во централниот дел на Големите Рамнини, меридијанот грубо ја означува западната граница на нормалниот дострел на влажениот воздух од Мексиканскиот Залив и приближната граница (иако некои области ја поместуваат границата малку подалеку од исток) меѓу полусувата клима на запад и влажната континетална клима (северно од околу 37° С ) и влажната суптропска клима (јужно од околу 37° С ) . Земјоделството западно од меридијанот обично се потпира на наводнување. Историски гледано, меридијанот често се зема како груба граница меѓу источните и западни Соединетите Држави. Населувањето на белците, на запад по Американската граѓанска војна, започнува во текот на 1870-тите години.
Ознака на американскиот автопат 30 во Козад, Небраска, го означува местото каде што 100. западен меридијан се вкрстува со Орегонската патека, Пони Експрес, прекуконтиненталната железница и автопатот Линколн.
3 Во популарната култура
Книгата Преку стотиот меридијан од Валас Стегнер, е биографија на Џон Весли Пауел, истражувач на американскиот Запад.
Песната " На стотиот меридијан " на Трагичниот Хип се однесува на 100. западен меридијан, посебно во Канада, и од таа причина традиционално се смета за границата „каде што почнуваат големите низини“.
4 Поврзано
* 101. западен меридијан
* 99. западен меридијан
* Дождот го следи плугот
Фаларид

Фаларид или Фаларис (старогрчки: Φάλαρις, 570 п.н.е. - 594 п.н.е.) бил тиранин од Акрагас (денес, Агриџенто) во Сицилија, познат по својата крволочност. Покрај другите ѕверства, него го обвинувале и за канибализам, т.е. дека јадел бебиња. Поетот Лукијан напишал една пофалба за него и за мувата.
Црква „Св. Богородица“ - Душегубица

Света Богородица — главна селска црква на двете села, Долна и Горна Душегубица.
1 Местоположба
Црквата е сместена помеѓу двете села, на самиот асфалтен пат, помеѓу Долна и Горна Душегубица.
2 Историја
Иконостасот во црквата е изработен од резбарите Васил и Петко од селото Гари.
3 Галерија
4 Поврзано
* Кичевско архијерејско намесништво
* Втора кичевска парохија
* Горна Душегубица
* Долна Душегубица
Павел Адамович

Павел Богдан Адамович (|Paweł Bogdan Adamowicz; р. – ) — полски политичар и градоначалник на Гдањск од 1998 до 2019 година, на партијата Граѓанска платформа до 2015 година.
На 13 јануари 2019 година, врз Адамович бил извршен атентат во Гдањск. Поради нападот со нож Павел Адамович починал на 14 јануари 2019 година по неколгу часови борба за живот.
Атентат врз Павел Адамович

Атентат врз Павел Адамович — успешен атентат врз градоначалникот на Гдањск на 13 јануари 2019 година. Поради напад со нож Павел Адамович починал на 14 јануари 2019 година по неколку часа борба за живот.
1 Опис на настанот
На 13 јануари 2019 година, за време на концерт на Големиот оркестер за божиќна помош околу 20:00 часот, Стефан Ф. се качил на сцената и го повредил Павел Адамович со нож. По нападот го земал микрофонот и почнал да зборува, дека бил осуден невин (за време на власта на Граѓанска Платформа, владејачка партија во Полска од 2007 до 2015 година, Павел Адамович до 2015 година бил член на оваа партија). По нападот, обезбедувањето го совладал напаѓачот и започнале со реанимација на Адамович. По ден борба за живот и операција, градоначалникот умрел на 14 јануари 2019 околу 14:30 часот. Претседателот на Полска - Анджеј Дуда најави народна жалост на денот на погребот на градоначалникот на Гдањск.
Родни Блејк

Родни Блејк — професионален рагби играч, роден на 29 април 1983 година. Тој играл во Супер рагби за Квинсленд Црвените и Мелбурн бунтовници, како и за Бајон во Топ 14 во Франција. Блејк за првпат играл за австралискиот рагби тим во 2006 година.
1 Младост
Родни Блејк е роден во Са'авеки, Тонга. Неговиот татко Пол го преселил своето семејство во Сиднеј кога Родни имал 13 години. Младиот Блејк играл рагби за јуниори и бил образован во средно училиште.
Тој бил член на Австралиската школа и ја претставувал Австралија на натреварот под 21 година во Шкотска.
2 Кариера
Тој го направил своето деби за Квинсленд Редс против Отаго Хајлендс во 2006 година. Тој бил редовен во составот на ''Црвените'' во текот на сезоната. Тој бил именуван во Џон Коноли) од страна на Валаби, и го направил својот тест натпревар против англиската репрезентација во стадионот „''Телстра''“, играјќи ги целосните 80 минути. Во завршните минути од натпреварот Блејк бил обвинет за да го постигне последниот обид на натпреварот, во кој Австралија победи со 34 на 3. Тој бил повреден во подоцнежната победа над Англија и на тој начин го пропуштил натпреварот против ирската репрезентација.
Во октомври 2006 година, тој бил прогласен за „''играч на годината''“ на црвените и му бил доделен Пилечки медал.
Во 2009 година, откако не успеал да обезбеди договор со Супер 14 во Австралија, Блејк се преселил во Франција и поминал две сезони таму.
Во 2010 година Блејк се вратил во Австралија, приклучувајќи се кон Мелбурн Бунтовниците. Во 2012 година, неговите соиграчи на Бунтовниците биле Ник Хендерсон, 20-годишниот Пол Ало-Емил и Џејмс О'Конор. Тренерот на бунтовниците Дамиен Хил ја пофалил агилноста на Блејк и способноста за донесување одлуки во нападот и одбраната. Хил рекол: "Најголемиот предизвик на Родни, сезонава, е да се осигура дека тој има капацитет за аеробик да ги изведува овие вештини во подолг временски период, наместо во мали битови.
Блејк ги напуштил бунтовниците по сезоната во 2012 и се преселил во Ерли Бич во Квинсленд. Тој играл за Макеј Стингерс на Квинсленд рагби првенството во 2014 година.
Светско првенство во ракомет за мажи 1993

Светско првенство во ракомет за мажи 1993 — 13. светско првенство во ракомет за мажи организирано од Меѓународната ракометна федерација (МРФ, IHF). Првенството се одржало во Шведска и траело од 10 март до 20 март 1993 година. Русија победила на турнирот.
1 Квалификации
Натпреварување, Слободни места, Квалификувани
Домаќин, 1
Светско првенство во ракомет за мажи 1990, 7,
Светско првенство во ракомет за мажи 1992 група B, 5,
Азиско првенство во ракомет за мажи 1991, 1
Африканско првенство во ракомет за мажи 1992, 1
Американски турнир во ракомет за мажи, 1
2 Репрезентации
Група A, Група B, Група C, Група D
3 Групна фаза
Репрезентациите кои завршиле во првите три места од групите А & Б продолжуваат во групата 1 додека репрезентациите кои завршиле во првите три места од групите Ц и Д продолжуваат во групата 2.
3.1 Група A
--------
3.2 Група B
--------
3.3 Група C
--------
3.4 Група D
----------------
4 Главна фаза
4.1 Група 1
--------
4.2 Група 2
--------
5 Табела
4
5
6
7
8
9
10
11
12
13
14
15
16
6 Статистика
6.1 Најдобри стрелци
Име, Голови
1. Марк Бумгартнер (SWI), 41
1. Kyung-Shin Yoon (KOR), 41
1. Јозеф Елес (HUN), 41
4. Валериј Гопин (RUS), 39
5. Матео Гаралда (ESP), 38
6. Сигурдур Валур Свеинсон (ISL), 37
7. Самех Абделварет (EGY), 36
7. Васили Кудинов (RUS), 36
7. Магнус Андерсон (SWE), 36
10. Андреас Дитерт (AUT), 33
6.2 Најдобри голмани
Име
1. Лоренцо Рихо (ESP)
2. Томас Свенсон (SWE)
3. Матс Олсон (SWE)
4. Андреј Лавров (RUS)
5. Љубомир Свајлен (SVK)
6. Евалд Хуменбергер (GER)
7. Петер Хурлиман (SWI)
8. Андреас Тиел (GER)
9. Гундмундур Храфнкелсон (ISL)
10. Сорин Тоаксен (ROM)
Шехриски јазик

Шехриски јазик, или познат како џибалски (''jibbali'' на омански арапски значи „планински“) е семитски јазик, дел од групата на јужноарапски јазици. Јазикот го зборуваат мал број население во крајбрежјето на Оман, поточно во регионот од Салала во гувернаријата Дофар во југозападен Оман.
1 Преглед
Шехрискиот јазик е поделен на три дијалектни подгрупи: западношехриски, централношехриски и источношехриски. Шехријците општо гледано живеат во еден вид полуномадски живот, каде одгледувањето крави и камили е доминантна економска активност. Дијалектите немаат поголеми разлики меѓу себе и општо гледано се многу слични.
Како и со случајот со останатите јужноарапски јазици, така и Шехријците се двојазично, зборуваат шехриски и арапски. Јазикот не е пишам и е доминантно устен. Доминацијата на арапскиот јазик е јасно воочлива во регионот и на целиот полуостров.
Евгенија Руднева

Евгенија Максимовна Руднева (|Евгения Максимовна Руднева), позната и како Женја Руднева (''Женя Руднева'') ( – ) беше советски воен воздухопловен навигатор, Херој на Советскиот Сојуз, член на Московскиот огранок на Астрономско-геодетското Друштво на СССР и шеф на Одделот за сончева енергија.
1 Ран живот
Евгенија Максимовна Руднева е украинка, родена во семејство на канцелариски работник. До октомври 1941 завршува три години образование на Факултетот за механика и математика при Московскиот Државен Универзитет, кога волонтира за да ѝ се придружи на Советската Армија. Станува член на Комунистичката Партија на Советскиот Сојуз во 1943 година.
2 Втора светска војна
По придружувањето кон Црвената Армија во 1941 година, Руднева завршува обука за навигатор на училиштето за навигатори Енгелс и влегува во борба во мај 1942 година. Служи со чин на постар поручник на женскиот 588. Ноќен бомбашки полк, кој подоцна е преименуван во 46. Таманска гарда на ноќен бомбашки полк (325. Ноќна бомбашка воздухопловна дивизија, 6. воздухопловна армија, Втор Белоруски фронт).
Прелетува 645 ноќни бомбашки мисии на стариот и бавен двокрилен авион Поликарпов По-2, уништувајќи мостови, возови со трупи, трупи и воена опрема на непријателот. За време на војната лета на бомбашки мисии на Транскавказкиот, Северно-кавказкиот и 4. Украински фронт, како и во битките за полуостровите Таман и Керч.
Нејзиниот авион е соборен од противвоздухопловна артилерија и го губи животот заедно со нејзиниот пилот Пана Прокофјева во северните делови на Керч.
2.1 Лични погледи
Во писмо до професорот Сергеј Блажко, шеф на Одделот за астрометрија при Московскиот Државен Универзитет, на 19 октомври 1942 година, пишува дека првата бомба фрлена над Нацистите ќе биде одмазда за бомбардирањето на Факултетот за механика и математика во зимата. Пишува дека ја брани честа на Универзитетот.
3 Награди и почести
*Херој на Советскиот Сојуз (26 октомври 1944, посмртно)*Орден на Ленин*Орден на Црвеното Знаме*Орден на Црвената Ѕвезда*Орден на Патриотската Војна, прва класа
Споменици во нејзина чест се подигнати во Москва, Керч и населбата Салтиковка (во Московската област). Астероидот 1907 Руднева, училиште во Керч, улици во Бердјанск, Керч, Москва и Салтиковка се исто така именувани по неа.
4 Поврзано
* Список на хероини на Советскиот Сојуз
* Татјана Макарова
* Вера Белик
* Ноќни вештерки
5 Библиографија
*
Парламент на Грција

Парламентот на Грција ја претставува законодавната власт во Грција. Сместен е во Старата Кралска палата на плоштадот Синтагма, во Атина. Парламентот е еднодомен, а го сочинуваат 300 пратеници, со четиригодишен мандат..
Жан-Клер Тодибо

Жан-Клер Тодибо (|Jean-Clair Todibo), – француски фудбалер кој моментално настапува за Тулуза на позиција централен бек.
1 Клупска кариера
Тодибо му се приклучил на Тулуза во 2016 година in 2016, од ФК Ле Лила. Дебито во Лига 1 го имал на 19 август 2018 година против Бордо. На натпреварот кој Тулуза го добил со 2 : 1, Тодибо одиграл 89 минути.
На 8 јануари 2019 година, Тодибо склучил договор со ФК Барселона со кој тој ќе стане нивен член од 1 јули како слободен трансфер со оглед дека неговиот договор Тулуза истекол.
1.1 Клуб
Клуб, Сезона, Лига, Куп, Лига куп, Европа, Друго, Вкупно
Лига Настапи Голови Настапи Голови Настапи Голови Настапи Голови Настапи Голови Настапи голови
Тулуза, 2018–19, Лига 1, 10, 1, 0, 0, 0, 0, —, —, 10, 1
Career total, 10 1 0 0 0 0 0 0 0 0 10 1
Батариски јазик

Батариски јазик — семитски јазик, дел од групата на јужноарапски јазици. Јазикот е сериозни загрозен и е под опасност од исчезнување. Јазикот се зборува(л) во југоисточниот брег на Оман. Батарискиот е во голем дел сличен со мехрискиот и поради тоа има одреден број Батаријци кои зборуваат на мехриски јазик.
Првиот научник од Западниот Свет кој го забележал јазикот бил Бертрам Томас во 1929 година.
1 Преглед
Акцентот во батарискиот е секогаш на последниот долг слог, освен ако акцентската целост е составена од кратки слогови. Во таков случај, акцентот паѓа на првиот слог. Како и со останатите јужноарапски јазици, така и батарискиот има два рода (машки и женски) и три броја (еднина, двоина и множина). Двоината денес е застарена.
Бројот на батариски говорници се движи од 12 до 20 луѓе, што го прави јазикот пред изумирање. Исчезнувањето на јазикот се должи поради огромното влијание на арапскиот јазик, но исто така и силното влијание од мехрискиот јазик врз Батаријците. Мехрискиот го сметаат за попретижен јазик.
Дријади

Дријади (грчки јазик|Δρυάδες) (латински јазик|Dryades) — шумски нимфи во старогрчката митологија.
1 Митологија
Дријади се бесмрттни, за разлик од останатите видови, Хамадријади и Мелијади, кои живееле во храстовото дрво и умирале заедно со него. Омилената забава на многу нимфи бил ловот. Овие нимфи честопати биле придружнички на божицата Артемида или Дијана, божицата на ловот. Таа била моќна божица на шумата и господарка на дивите ѕверови. Поради големиот број на нимфи кои ги прателе, понекогаш се нарекува и божица на нимфи.
Многу нимфи се обидувале да се натпреваруваат со Артемида, не само во ловот, туку и со чување на девственоста. Тоа честопати било неможно, бидејќи моќните богови - Зевс, Посејдон, Аполон или смртните луѓе, како Миној, честопати се обидувале да ги заведат или грабнат. Меѓутоа, малку нимфи успевале да побегнат на вљубените богови или луѓето и да ја сочувааат својата невиност.
2 Поврзано
* Нимфи
* Хамадријади
* Мелијади
Рагнарок

Во нордиската митологија , Рагнарок е серија на идни настани, вклучувајќи голема битка, чии резултат ќе биде смрт на голем број личности (вклучувајќи ги и боговите Один, Тор, Тир, Фрејр, Хаимдалр и Локи ) појавата на разни природни катастрофи, како и потопувањето на светот под вода. Потоа, светот ќе оживее одново, боговите што ќе преживеат ќе се сретнат, а светот ќе биде повторно населен од двајца. Рагнарок е важен настан во нордиската митологија и често е предмет на проучување на научниците.
Настанот го има во ''Поетската еда'' , составен е во 13 век, и ''Прозна еда'', напишана во 13 век од Снори Стурлусон . Во ''Прозната еда'' и во една поема во ''Поетската еда'' , настанот се нарекува Рагнарок или Рагнарокр (старонордиски, што значи ''Судбина на боговите'' и ''Самрак на боговите'' ), што го употребил композиторот Рихард Вагнер во 19 век како наслов на последниот дел од своите опери ''Прстенот на Нибелунзите'', ''Götterdämmerung'' (1876), со значење „Самрак на боговите" на германски јазик.
1 Потекло на поимот
Стариот нордиски збор ''рагнарок'' има долга историја на толкување. Првиот елемент, рагна, не е проблематичен да се преведе и е множинска форма на ''regin ''што значи „владејачки сили, богови". Вториот елемент е попроблематичен, бидејќи се појавува во две варијанти, ''-rök'' и ''-røkkr'' . На почетокот на 20 век, филологот Геир Зоега ги објаснил двете форми на следниот начин: рагнарок со значење „несреќа или уништување на боговите" и рагнарокр како „самракот на боговите".
Жарко Лаушевиќ

Жарко Лаушевиќ (|Жарко Лаушевић; - ) — црногорски и српски филмски и драмски глумец.
1 Животопис
Лаушевиќ е роден во Цетиње, НР Црна Гора. Дипломирал на смерот Глума на Факултетот за драмски уметности во Белград. Бил член на Југословенскиот драмски театар каде што има остварено улоги во голем број на претстави. На филм дебитирал во 1984 г. во филмот „Прогон“, а истата година остварува значајни улоги во филмовите „''Савамала''“ и „''Директен пренос''“. Голема популарност добива со улогата на Шиља во телевизиската серија „''Сиви дом''“. После тоа играл улоги во повеќе од 20 филмски и телевизиски серии помеѓу кои се: „''Шмекер''“, „''Свечена обврска''“, „''Се случи на денешен ден''“, „''Офицерот со роза''“, „''Браќа по мајка''“, „''Битка на Косово''“, „''Оригинален фалсификат''“, „''Кажи зошто ме остави''“, „''Нож''“.
2 Награди и признанија
* Златна арена во Пула за најдобра машка улога во „Офицерот со роза“, 1987.
* Награда на весникот Полет во Пула на Жарко Лаушевиќ и Ксенија Пајиќ за најпоетичен емотивен однос, 1987.
* Награда Цар Константин во Ниш за улогите во филмовите „Офицерот со роза“, „Се случи на денешен ден“ и „Октоберфест“, 1987.
* Награда „Град театар“ за улога во претставата Кањош Мацедоновиќ, 1989.
* Награда Зоран Радмиловиќ за улога во претставата Кањош Мацедоновиќ, 1989.
* Награда „Јован Стерија Поповиќ“ за ликовите Растко Немањиќ и Свети Сава во претставата Свети Сава, 1990.
* Награда на издавачката куќа „Дечје Новине“ за улога во филмот Танго Аргентино, 1992.
* Гран При на Филмски средби во Ниш за улогата во филмот „Подобро од бегство“, 1993.
* Награда на весникот „Новост 8“ за улогата во филмот Кажи зошто ме остави, 1993. године
* Награда во Херцег Нови
Во 2014 година, режисерката Бранка Бешевиќ Гајиќ го снимила документарнот филм „''Лауш''“, посветен на Жарко Лаушевиќ.
Форкиј

Форкије (|Phorkys; |Phorcys) во старогрчката митологија е морски бог, син на богот на морските длабочини Понт и божицата земја Геја.
1 Митологија
Форкије бил заштитник на сите морски чудовишта и чувар на морето, а со својата жена Кето имал јмногу потомци, и тоа сите чудовишта:
Три Граји, три Горгони, змејот Ладон, нимфата Тооса.
* Грајите - Енија, Перфида и Дина
* Горгоните - Стено, Еуријала и Медуза
* Ладон
* Тооса - нимфа
Форкије, покрај жената Кето, со која имал седам ќерки и еден син, со Кратеидата, божицата на морските силини, ја имал ќерката Скила, страшно морско чудовиште кое имало дванаесет раце и дванаесет нозе.
Емеренција

Емеренција (унгарски јазик: Emerencia), е женско име кое се користи во унгарскиот јазик, има латинско (|Emerencia) потекло и има значење: ''материјално богата''.
1 Варијации
* унгарски јазик: Emerka
2 Именден
* 23 јануари
3 Поврзано
* Унгарски имиња
Карија

Карија во старогрчката митологија била нимфа хамадријада на ореово дрво.
1 Митологија
Освен нимфи, позната е и Карија, ќерка на Дион, кралот на Лаконија и Ифитеја. Кога на дворот престојувал Дионис, се вљубил во Карија, а и таа во него. Затоа повторно дошол во посета на Дион под изговор да го посвети храмот кој кралот му го подигнал. Меѓутоа, нејзините две сестри се обиделе да ги разделат и не престанувале ниту кога тој им открил дека е бог. Затоа тој ги казнил со лудило и тие заминале на планината Тајгет, каде се претвориле во камења. Карија се претворила во орев. Според други извори, нивната љубов ја спречила нејзината изненадна смрт во Карија. Дионис жалел поради тоа, но не можел да ја врати во живот. Наместо тоа ја претворил во дрво орев. Артемида на кариинитеземјаци им ја донела веста за нејзината смрт, поради што го добила епитетот Артемида Каријатида. Исти извори наведуваат дека Карија е поврзувана со титанката Метида.
Мехриски јазик

Мехриски јазик — семитски јазик, дел од групата на современи јужноарапски јазици. Јазикот е мајчин јазик на Мехријците кои пак се населени во изолирани области во источниот дел на Јемен и западен Оман.
Мехрискиот, заедно со останатите јужноарапски јазици, се зборувале на територијата на цела Јужна Арабија пред да навлезе исламот и арапскиот јазик во 7 век. Поради силното влијание на арапскиот и забележливиот билингвализам на Мехријците, јазикот е во опасност од исчезнување. Јазикот е претежно говорен со мала книжевност и скоро и да нема писменост на јазикот помеѓу Мехријците.
1 Дијалекти
Мехрискиот јазик денес е составен од два главни дијалекта, јеменски мехриски (или јужномехриски) и омански мехриски (или дофарски мехриски). Оманскиот дијалект се зборува од мал број луѓе и нема голема внатрешна варијација, но јеменскиот е поделен на западни и источни дијалекти.
2 Морфологија
Во прилог се личните заменки во мехрискиот:
+м.р., , едина, двоина, множина
1, hōh, kīh, nḥah
2, hēt, tīh, tām
3, hēh, hīh, hām
+ж.р., , единина, двоина, множина
1, hōh, kīh, nḥah
2, hīt, tīh, tān
3, sēh, hīh, sān
3 Писмо
Мехрискиот, како и останатите јужноарапски јазици, имаат богата усна традиција, но немаат писмена традиција. Денес постојат три системи за пишување на јазикот: арапско писмо, изменето латинско писмо и изменето арапско писмо. Изменетото арапско писмо има дополнителни букви за звуци кои се уникатни за мехрискиот.
Хамадријади

Хамадријади (грчки јазик|Ἁμαδρυάδες) во грчкатамитологија биле нимфи дријади, чија судбина е врзана за дрвјата во кои и престојуваат.
1 Митологија
Биле пред сè нимфи на даб и топола. Обично се повржувани со дрвја покрај река и свети гори. Бидејќи биле заштитнички на дрвја во кои живееле, биле многу сурови спрема секој кој го уништувал. Тоа било затоа што ако нивното дрво било повредено и Хамадријадите би биле повредени и ако би бил исечен дабот и Хамадријадата би умрела. Од друга страна, биле благонаклонети спрема оние кои го штителе нивното дрво. Се сметале за долговечни, дури и подолговечни од птицата феникс. Сите потекнуваат од Хамадријада по која и го добиле називот, а татко им е Оксил, Орејевиот син. Се нарекувале:
* Карија (орев)
* Баланос (даб)
* Кранија (дрен)
* Мореја (дудинка)
* Егира (топола)
* Птелеја (брест)
* Ампела (грозје)
* Сика (смоква)
Според некои извори, нивни имиња биле Феба и Атлантија и тие биле сопруги на кралот Данај и мајки на Данаиди. Од една Хамадријада почнала приказната за походот на „златното руно“. Таа го казнила синот на човекот кој го исекол нејзиниот даб и го украл златното руно посветено на богот Зевс.
Евфрозина

Еуфрозина е женско име од грчко потекло. Потекнува од старогрчката митологија, тоа е името на една од трите грации (''Kharise'').Има значење: "весело, радосно".
1 Имендени
* 1 јануари
* 25 септември
2 Варијации на името
* Фружина - (''унг:Fruzsina''),
* Ружинка - (''Ruzsinka'').
3 Познати личности
* Унгарска кралица Фружина - (''унг:Fruzsina magyar királyné''), кијевска кнегиња, жена на унгарскиот крал Гезе II. (''унг:II. Géza'')e
4 Поврзано
* Српски имиња
* Унгарски имиња
Хобјотски јазик

Хобјотски јазик (арапски: لغة هوبيوت ) е семитски јазик, дел од групата на јужноарапски јазици. Јазикот денес е на раб на исчезнување и се зборува од мала група луѓе (околу 200) во регионот на границата помеѓу Оман и Јемен. Се прценува дека има околу 1000 луѓе во Оман и околу 40 во Јемен, но сепак реалната бројка е доста помала.
Повеќето информации за јазикот и неговото постоење доаѓаат од изучувањето и истражувањето на подоминантниот мехриски јазик. Јасен јазичен опис за хобјотскиот е тежок, бидејќи има силно влијание на мехрискиот. Сепак, во скоро време зачестени биле истражувањата на јазикот и се потврдила неговата засебност и се задала историјата и културата на говорниците. Целосна документација за јазикот сè уште нема.
1 Преглед
Јазичарите за првпат го споменуваат хобјот во 1981 година со издавањето на студијата на Томас Муир Џонстон. Тој стапил во контакт со јазикот во 1970-те. Тој првично навел дека хобјотскиот е мешавина на мехриски и шехриски дијалекти. Јазикот не бил признат за засебен јазик сè до 1985 година, кога Мари-Клод Симеоне-Синел издала доволно докази за неговата засебност. Денес е утврдена засебноста на јазикот.
2 Исчезнување
Хобјотскиот јазик се смета за сериозно загрозен јазик. Реалната бројка на говорници не е позната, но се проценува на неколку стотици. Повеќето од луѓето кои го зборуваат се стари лица и голема е веројатноста јазикот да изумре набрзо.
Според Етнолог, јазикот е пред изумирање. Единствените луѓе кои течно го зборуваат се постари лица и со тоа мала е веројатноста јазикот да се пренесе на идните поколенија.
Енико

Енико (''унгарски јазик:Enikő''), е унгарско женско име кое потекнува од името Енех (''Унгарски јазик:Enéh''), кое има корени во ѕборовите уно (''унг:ünő'') што значи лане.
Името го создал унгарскиот поет Михал Верешмарти (''унг:Mihály Vörösmarty'').
1 Варијации на имиња
* Еника (''унг:Enőke'')
2 Именден
* 16 април
* 15 септември
3 Познати личности
* Детар Енико (Détár Enikő) - глумица
* Есењи Енико (Eszenyi Enikő) - глумица
4 Познати луѓе од фолклорот
* Енех (''унг:Enéh''), прамајка на Унгарите и Хуните. Таа ги родила синовите Хунор (''унг:Hunor'') и Магор (''унг:Magor'').
5 Поврзано
* унгарски имиња
Харсуски јазик

Харсускиот (арапски: لغة حرسوسية ) е семитски јазик, дел од групата на јужноарапски јазици. Јазикот е мајчин јазик на Харасите и се зборува(л) во покраината Дофар во Оман. Денес јазикот е пред изумирање, бидејќи го зборуваат од 600 до 1000 луѓе. Јазикот е сличен со мехрискиот.
1 Преглед
Јазикот за првпат бил цел на странско истражување во 1937 година, кога бил спомнат од Бертрам Томас во неговата книга „Четири чудну јазици во Јужна Арабија“. Некои јазичари го сметале јазикот за дијалект од сродниот мехриски јазик, но повеќето јазичари сметаат дека јазиците иако се слични се сепак различни. Харсускиот, како и останатите јужноарапски јазици, не е пишан јазик, иако во скоро време имало обиди за негово запишување користејќи писмо кое се заснова на арапското писмо.
Бидејќи Харасите биле единствени жителуии во Џидат ал Харасис, јазикот се развил во релативна изолација. Сепак, денес повеќето од хараските деца учат на арапски јазик и се описменети на арапски јазик. Јазикот останал да се говори по дома и не се пренесува на идните генерации. Според УНЕСКО, јазикот е дефинитивно загрозен и му претстои опасност од изумирање.
Критски бик

Критскиот бик во старогрчката митологија на критскиот крал Минос му го испратил Посејдон. Минос требало да го принесе бикот како жртва на богот Посејдон, но на Минос му било жал да убие така убав бик, па го оставил во своето стадо, а на Посејдон му принел еден од другите бикови. Посејдон се разлутил на Минос и му пратил беснило на бикот кој излегол од морето. Бикот трчал по целиот остров и уништувал сè на својот пат.
Херакловиот седми подвиг бил да го доведе во Микена овој бик. Херакле го фатил,го довел во своето стадо и го пуштил на слобода. Бикот побегнал на север и стигнал во Атика, на Маратонското поле, каде го убил атинскиот херој Тезеј.
Наталија Лудошки

Др Наталија Лудошки (Перлез, 1966 година), професорка по книжевност, есејист, историчар по книжевност и книжевени критичар.
1 Животопис
Родена е во Перлез во 1966 година, дипломирала на Катедрата за југословенска книжевност и српскохрватски јазик на Филозофскиот факултет во Нови Сад во 1990 година. На истиот Факултет магистрирала бранејќи ја темата ''Книжевна критика во делото на Слободан Јовановиќ'' (2003 година), и докторирала со дисертацијата ''Книжевно-критичкото и научното дело на Младен Лесковац'' (2012 година).
Член е на Српското књижевно друштво и член соработник на Матица српска.
Предава Српски јазик и книжевност во Зрењанинската гимназија. Живее во Нови Сад.
2 Објвени дела
*''Слободан Јовановиќ како книжевен критичар'' (''Слободан Јовановић као књижевни критичар''), Издавачка агенција „Венцловиќ”, Нови Сад, 2008 година.
*''За Младен Лесковац: огледи, членови, преписка'' (''O Младену Лесковцу: огледи, чланци, преписка''), Алтера, Белград, 2011 година.
*''Книжевни огледи на Младен Лесковац над писателите современици'' (''Књижевна огледања Младена Лесковца над писцима савременицима''), Орион спирит, Сремска Каменица – Нови Сад, 2015 година.
Хелијади

Хелијади (|Heliades, |Heliades) се ќерки на богот сонце Хелиј и океанидата Климена.
1 Митологија
Кога богот Зевс го соборил со молња Фаетон, нивниот брат кој ја возел златната таткова кола по небесниот свод, поради загубата на братот, Фаетоновите сестри Хелијади се претвориле во тополи, а од нивните солзи, кои паѓале во ладната вода во реката Еридан, крај чиј брег четири месеци го оплакувале братот, настанал килибар.
Нума Помпилиј

Нума Помпилиј (латински: ''Numa Pompilius'', 714 п.н.е. - 671 п.н.е.) бил, според римските легенди, вториот крал на Римското Кралство, наследник на Ромул. Тој бил припадник на Сабините, италски народ кој ги населувал пределите на Лациум. Според митологијата, ноќе се среќавал со нимфата Егерија крај светото Арициско Езеро и таа му кажувал какви обреди треба да изврши за да ги придобие боговите.
Лина

Лина е скратен облик од женското име Ангелина или Каролина, кое има потекло од латинскиот јазик (|Carolus).
1 Поврзани имиња
Карола (унгарски јазик: Karola), Карла (унгарски јазик: Karla), Карлота (унгарски јазик: Karlotta), Каролина (унгарски јазик: Karolina) .
2 Имендени
* 23 септември
* 4 ноември
3 Варијации
* унгарски јазик: Linett,
* унгарски јазик: Linetta.
* На грчки и германски јазик значи ''ангел''.
* На латинскиот и италијанскиот јазик значи светлина, кога ќе се додаде на името означува личност ''која зрачи светлина''.
* На африкански и арапски јазик значи ''нежно, кревка'' а исто така и рака и ''палма''.
* На холандиски значи ''чиста''.
* На шведски значи ''полна со моќ''.
* На кинески јазик значи ''убава''.
4 Познати личности
* Лина (пејачка)
5 Поврзано
* Унгарски имиња
* Варијации на имиња во различни јазици
Втора кичевска парохија

Втора кичевска парохија — православна парохија на Македонската православна црква - Охридска архиепископија, дел од Кичевското архијерејско намесништво на Дебарско-кичевската епархија. Нејзиното седиште е во кичевската градска соборна црква „Св. Петар и Павле“. Покрај дел од градот Кичево, парохијата ги опфаќа и селата: Другово, Горно Добреноец, Долно Добреноец, Подвис, Лавчани, Јаворец, Долна Душегубица, Горна Душегубица, Кленоец, Попоец, Иванчишта, Малкоец, Ехлоец и Пополжани.
1 Цркви
Ова е список на црквите во парохијата. Можно е списокот да е нецелосен.
име, населено место, изградена, слика
Црква „Св. Петар и Павле“, Кичево(парохиско седиште), почеток на век
Црква „Св. Недела“, Другово, 1996
Црква „Св. Никола“, Горно Добреноец, 1938
Црква „Св. Варвара“, Долно Добреноец, 2000
Црква „Св. Атанасиј“, Подвис, век
Црква „Св. Архангел Михаил“, Лавчани
Црква „Св. Никола“, Јаворец, век
Црква „Св. Богородица“, Горна и Долна Душегубица, 1936
Црква „Св. Богородица“, Кленоец, век
Црква „Св. Никола“, Попоец, 1860
Црква „Св. Богородица“, Попоец
Црква „Св. Никола“, Иванчишта, век
Црква „Св. Недела“, Малкоец, 2004
Црква „Св. Пантелејмон“, Ехлоец, 1850
2 Поврзано
* Кичевско архијерејско намесништво
Маркос Мешкос

Маркос Мешкос (Грчкиː ''Μάρκος Μέσκος'', Маркос Мескос; Долно Граматиково, Воденско, - , ) — еден од најголемите повоени грчки поети и писатели, кој е од македонска народност.
1 Животопис
Мешкос е роден на 7 септември 1935 година во воденското село Долно Граматиково во семејство на Македонци. Според негови изјави, неговата мајка не го зборувала грчкиот јазик, туку само македонски. Во родното место го завршил и средното училиште. Дипломирал на атинскиот Институт за технологија во школата Доксијади во Атина во 1968 година. Работел како графички дизајнер во неколку рекламни агенции и како издавачки уредник.
Во многу списанија соработувал со песни, студии и проза. Неговите песни се преведени во неколку европски земји. Од 1981 година, тој живеел во Солун. Бил почестен со поетската награда „Диабазо“ во 1995 година за неговата поетска колекција „Честитки“ и со наградата на фондацијата „Костас и Хелен Небесно“ на Академијата во Атина во 2006 година за неговата поезија.
Мешкос е автор и на поетските книги „Пред смртта“ (1958), „Мавровони“ (1963), „Анонимни“ (1971), „Коњи на хиподромот“ (1973), „Приватните гробишта“ (1977), „Духовите на слободата“ (1979), „Цвеќиња во проколната змија“ (1983), „Сенката на земјата“ (1986), „Честитки“, „Елеутери“ (2005), „Единствениот и множина шепот“ (2009), „Откупнината“ (2012), „Песните на скалата Хад“ (2018).
На парламентарните избори во септември 2015 година тој бил на 12<sup>тата</sup> позиција на листата кандидати на Сириза.
Политичките страдања од историјата, за разлика од чувството на слобода издлабени од сликите на природата во Втората светска војна и Граѓанската војна, го ставиле својот печат на поетското дело на Мешкос.
Неговите песни се преведени во неколку европски земји, но не и во Македонија.
Починал во Солун на 1 јануари 2019 година по долгогодишна битка со ракот. Погребан е во родното село.
Баланос

Баланос во старогрчката митологија била нимфа.
1 Митологија
Била една од хамадријадите, нимфа на храст како вид од ''Quercus ilex'' и ''Quercus aegilops''.
2 Биологија
Латинското име на оваа личност (Balanus) е назив за род од во рамки на групата ракови.
Светско првенство во ракомет за мажи 1964

Светското ракометно првенство во 1964 година - петто светско првенство во ракомет. Се одржало во Чехословачка, во периодот од 6 март до 15 март. Вкупно биле одржани 36 натпревари и биле постигнати вкупно 1171 голиви или 32,53 по натпревар. Златниот медал го освоила репрезентацијата на Романија, победувајќи ја Шведска во финалето, додека бронзениот медал го освоила Чехословачка.
1 Група
Група А, Група Б, Група Ц, Група Д
Романија
Египет
2 Прв круг
2.1 Табела група А
Плас., Екипа, И, П, Н, ПО, ГД, ГП, ГР, Бодови
1., 3, 2, 1, 0, 50, 37, +13, 5
2., 3, 1, 2, 0, 50, 31, +19, 4
3., 3, 1, 1, 1, 44, 35, +9, 3
4., 3, 0, 0, 3, 25, 66, -41, 0
2.2 Табела група Б
Плас., Екипа, И, П, Н, ПО, ГД, ГП, ГР, Бодови
1., 3, 2, 0, 1, 51, 31, +20, 4
2., 3, 2, 0, 1, 45, 36, +9, 4
3., 3, 2, 0, 4, 40, 39, +1, 4
4., Египет, 3, 0, 0, 3, 28, 58, -30, 0
2.3 Табела група Ц
Плас., Екипа, И, П, Н, ПО, ГД, ГП, ГР, Бодови
1., 3, 3, 0, 0, 63, 35, +28, 6
2., 3, 2, 0, 1, 53, 40, +13, 4
3., 3, 1, 0, 2, 38, 56, -18, 2
4., 3, 0, 0, 2, 41, 64, -23, 0
2.4 Табела група Д
Плас., Екипа, И, П, Н, ПО, ГД, ГП, ГР, Бодови
1., Романија, 3, 3, 0, 0, 70, 36, +34, 6
2., 3, 1, 0, 2, 65, 39, +26, 2
3., 3, 1, 0, 2, 37, 47, -10, 2
4., 3, 1, 0, 2, 40, 90, -50, 2
3 Втор круг
3.1 Табела група 1
Плас., Екипа, И, П, Н, ПО, ГД, ГП, ГР, Бодови
1., 3, 2, 0, 1, 46, 42, +4, 4
2., 3, 1, 1, 1, 45, 41, +4, 3
3., 3, 1, 1, 1, 48, 52, -4, 3
4., 3, 1, 0, 2, 42, 46, -4, 2
3.2 Табела група 2
Плас., Екипа, И, П, Н, ПО, ГД, ГП, ГР, Бодови
1., Романија, 3, 3, 0, 0, 57, 44, +13, 6
2., 3, 2, 0, 1, 47, 42, +5, 4
3., 3, 1, 0, 2, 46, 48, -2, 2
4., 3, 0, 0, 3, 40, 56, -16, 0
4 Натпревари за пласман
Натпревар, Резултат
Натпревар за 7. место
—, 23:14
Натпревар за 5. место
—, 27:18
Натпревар за 3. место
—, 22:15
Финале
Романија —, 25:22
2° место Шведска, Светски шампион во ракомет 1964Романија2° титула, 3° местоЧехословачка
5 Конечна табела
Романија
4.
5.
6.
7.
8.
9
13
Египет
Лукијан

Лукијан од Самосата (|Λουκιανὸς ὁ Σαμοσατεύς, |Lucianus Samosatensis; cca 125 – iza 180) бил асирски реторичар, и сатиричен писател кој пишувал на грчки јазик.
1 Животопис
Лукијан е роден во Самосата (денес, во Турција) околу 125. година. Живеел во времето кога со Римското Царство владееле Антонин, Марко Аурелиј и Комод. Умрел околу 180. година, веројатно во Атина.
2 Творештво
Лукијан е познат по исклучително големиot опус. Негови најпознати дела се: ''Вистинита историја'', ''Дијалози на мртвите'', ''Дијалози на боговите'', ''Дијалози на куртизаните'', ''Александар, лажниот пророк'', ''Продажба на верата'', ''Филопсеуд'' (го вклучува и делото ''Ученикот на волшебникот''), итн.
Во своите две дела, ''De morte Peregrini'' и ''Alexander sive pseudopropheta'', им се потсмевал на христијаните. Според него, христијаните се чудна секта: се однесуваат со презир кон смртта, не им е грижа за материјалните добра, се жртвуваат за својата заедница, а тоа може да го искористи секој лажго. Тој му се потсмевал на христијанското братство, но немал подлабоко познавање во христијанската вера, ниту пак во внатрешното уредување на христијанската заедница.
Лукијан е познат како Волтер на антиката. Тој е творец на изразот „морософи“ (грчки: μωρόσοφοι) што означува „глупави мудреци“ или „мудри глупаци“, а кој претставува спротивност на изразот „философи“ (грчки: φιλόσοφοι) што значи „пријатели на мудроста“.
Хеспериди

Хеспериди (|Εσπερίδες, |Hesperides) се ќерки на титанот Атлас и божицата на ноќта Никте.
1 Митологија
Биле три и се викале:
* Егла
* Еритија
* Хеспераретуза
Нив три, иако според некои извори ги имало и повеќе (Егла (Aegle), Аретуза (Arethousa), Еритеја (Erytheia), Хеспера (Hespera), Хеспереја (Hespereia), Хесперуза (Hesperusa) и Хестија (Hestia)), живееле на далекиот запад во подрачјето на денешна јужна Франција и Мароко, и тука, со змејот Ладон, го чувале стеблото со златните јаболки кои божицата Хера кога станала жена на Зевс, ги добила, како венчален поклон, од божицата земја Геа.
2 Градината на Хесперидите
Градината со златни јаболки била на планината Атлас или крај Тритонското езеро. Во непосредна близина на градината,
Атлас го држел небото на своите раменици.
Градината била венчален дар од божицата Геа на својата внука Хера, па градината ѝ била посветена на неа. Градината ја чувал змејот Ладон. Кога Персеј поминал низ градината Хесперида, тој, со помош на Медузината глава, го претворил Атлас во карпа - ''Атлас денес е голем планински масив во Мароко и Тунис''.
И Херкул, кој бил потомок на Персеј, дошол во градината за да набере неколку златни јаболки, како исполнување на една задача по налог на Евристеј. Херкул го измамил Атлас и го наговорил да му донесе златно јаболки, а пред да оди, Херкул поместил една блиска карпа, и на тоа место од сува земја потекол поток.
Хесперидите овој настан го опишале Херкул како несмасен грубијан, но ова бил среќен настан, бидејќи неколку дена подоцна Аргонаутите, кога стигнале на брегот на пустињата, Хесперидите им ја угасиле жедта одведувајќи ги до изворот кој го направил Херкул.
Аска и волкот

''Аска и волкот'' е расказ кој го напишал Иво Андриќ. Приказната симболично ја прикажува вечната борба помеѓу доброто и злото, убавото и грдото. Аска е необична овца која со играње се обидувада да го маѓепса волкот, и така да ја победи сигурната смрт. На крајот успева во тоа.
1 Тема
Играта за живот на Аска.
2 Случка
Уште како мала овчичка Аска се разликувала од своите врсници. Додека останатите овчички биле добри и мирни, Аска била мала, расејана, немирна и нескротлива. Не ја следела својата мајка, а ни останатите овци од стадото, туку талкала по патиштата кои сама ги наоѓала. Била љубопитна и смела, самостојна и упорна во своите намери. Имала чудна и опасна навика да заскита далеку од овчјите пасишта и да бара пасиште на некои непознати и оддалечени места. Нејзината занесеност и опиеност од пределот кој ја опкружувал ја довеле во опасност и таа еден ден се нашла лице в лице со страшниот волк. Соочена со смртта, исплашена и свесна, дека во тој момент никој не може да и помогне Аска одлучила да игра, со својата игра да си го продолжи нејзиниот живот. Нејзините први движења биле не сигурни и не внимателни, како во грч. Тоа била скромна игра на смрт на осуденото тело, но доволно убава да го изненади итриот волк и да го привлече неговото внимание. Со ужасно чувство во срцето дека не смее да застане. Аска искористувајќи го сето свое знаење научено од училиштето, тргнала со својата игра, која била надвор од сите училишни правила и сè што се учи и знае. Од нејзиното тело ги извлекувала неочекуваната сила и вештина, а нејзините движења биле се поубави и поубави. Невнимателна и скромна игра се претворила во чудесна игра и совршен призор на убавина. Иако била млада и неискусна, Аска успеала со својата игра за живот да го надигра и превари искусниот и итар волк, кој занесен и воодушевен од убавината пред себе, станал не внимателен и лесна мета за овчарите. Нејзината игра и помогнала да го совлада стравот од смртта и да ја преброди опасноста во која се нашла.
За Аска смртта не бил единствениот избор. Таа избрала нејзиното последно движење да биде игра и играла како никогаш досега. Нејзината игра не била само игра, таа била чудо не видено. Со својата воља за живот, сила и уметничка убавина, Аска ја победила смртта, и им покажала на сите дека уметноста и волјата за отпор го победуваат секое зло, па и самата смрт.
Недим Ремили

Недим Ремили (роден на , во ) е француски ракометар кој настапува за Париз Сен Жермен и француската репрезентација.
1 Животопис
Ремили е роден во Кретеј, комуна во југоисточните предградија на Париз. Неговиот татко, Камел Ремили, ја одиграл целата своја кариера за Кретеј и ја освоил ЛНХ 1 со нив во 1989 година.
Кога Недим наполнил 10 години, почнал да игра ракомет во клубот каде што играл неговиот татко, СД Кретеј (Спортско друштво Кретеј), и каде што во тоа време бил член на одборот. Ремили покажал многу квалитети додека бил во академијата на СД Кретеј и достигнал висина од 1,95 метра на возраст од 16 години. Ремили го имал своето деби за првиот тим на СД Кретеј на 12 октомври 2012 година, на возраст од 17 години, на натпреварот против СД Динкерк. Во текот на истата година, Кретеј бил префрлен во лигата Д2, втора лига на Франција. И покрај интересот на некои од најголемите клубови во францускиот ракомет, Ремили го потпиша својот прв професионален договор во 2013 година со СД Кретеј.
Следната сезона (2013-14), во лигата Д2, Ремили станал клучен играч во тимот на СД Кретеј и им помогнал да се вратат во ЛНХ 1. Ремили бил повикан на националниот француски младински тим за Светското првенство за јуниори во јуни 2015 година, но повредата на рамото го натерала да го гледа првенството дома, а Франција станала светски шампион.
Во сезоната 2015-16, Ремили играл неверојатно за СД Кретеј, што му донело повик во Ол-старскиот натпревар и во репрезентацијата на Франција за Европското првенство во 2016 година.
2 Поединечни награди
* Ол-стар Десен бек на Светското првенство: 2017
Кеко (фудбалер)

Серхио Гонтан Галардо (роден на 27 декември 1991), познат како Кеко , е шпански професионален фудбалер кој игра за Реал Ваљадолид на позајмица од Малага CF како деснокрило .
1 Клупска кариера
1.1 Атлетико Мадрид
Кеко е роден во Брунете , Заедница на Мадрид .Производ од родниот град на младите редови на Атлетико Мадрид , тој го направи својот прв тим - и Ла Лига - дебитираше на 12 септември 2009 година, земајќи го теренот како 63-минутна замена во домашниот рејтинг против Рејсинг де Сантандер со резултат 1-1 , на возраст од само 17години. Говорејќи со ''Дијарио АС'' по натпреварот, тој рече: ''"Вистината е дека отсекогаш сум сонувал да играм на овој стадион, и покрај нерешениот резултат, тоа беше сон.''''Не размислував за протестите надвор од теренот, а јас само сакав да постигнам.''''Се надевам дека ќе имам повеќе шанси, но морам да бидам смирен и да видам што одлучува тренерот ".''
До крајот на јануари 2010 година, Кеко беше позајмен во клубот на  Реал Ваљадолид до крајот на сезоната . Тој го направи своето деби за неговиот нов тим против Валенсија , кој се појави како доцна замена во евентуалната загуба од 0-2 на 6 февруари.
Кеко ја подели кампањата 2010-11 со две страни на Сегунда Дивизион , ФК Картагена и Жирона ФК , кои се појавија во 25 натпреварувања комбинирано (девет започнуваат, 952 минути), бидејќи и двајцата успеаја да го задржат статусот на лигата.
1.2 Катанија
На 19 јули 2011 година, откако не успеа да го обнови договорот со Атлетико Мадрид, Кеко го заврши трансферот во Калчо Катанија во Италија, потпиша тригодишен договор и му го додели дресот број. 15 во Сицилијанскиот клуб. На 7 јануари 2012 година, сепак, заедно со соиграчот Фабио Шјака , тој се приклучи на Серија Б екипата   САД  Гросето ФК на позајмица.
Кеко го постигна својот деби на Серија А на 24 февруари 2013, почнувајќи и придонесувајќи за победата од 2-1 над Парма ФК . Во мај 2014 година, тој беше ослободен.
1.3 Албасете
На 28 август 2014 година, Кеко потпиша договор со 1 + 1 со Албасете Баломпие , свежо промовиран на второто ниво . Тој имаше повеќе од 2.500 минути на акција за време на својата прва и единствена сезона , особено постигнувајќи голема заграда во 3-2 успех на УЕ Лагостера на 21 мај 2015 година, што го потврди опстанокот на клубот.
2 Меѓународна кариера
Кеко учествувал на Европското првенство на УЕФА под 17 години во 2008 година  со Шпанија , помагајќи им на својата земја за евентуална победа на турнирот и постигнување во финалето, победа од 4-0 над Франција .
Герхард Генцен

Герхард Карл Ерих Генцен ( - ) e германски математичар и логичар. Тој направил големи придонеси во темелите на математиката, теорија на докази, како и за природната дедукција. Починал во 1945 година по Втората светска војна, бидејќи имал забрана за храна, откако бил уапсен во Прага.
1 Живот и кариера
Генцен бил студент на Пол Бернајс во универзитетот во Гетинген. Бернајс бил отпуштен како "не-аријан" во април 1933 година и затоа Херман Вајл формално дејствувал како негов претпоставен. Генцен се приклучил на Sturmabteilung во ноември 1933 година, иако тој во никој случај не бил принуден да го стори тоа. Сепак, тој продолжил да контактира со Бернајс до почетокот на Втората светска војна. Во 1935 година, тој кореспондирал со [(Абрахам Френкел)] во Ерусалим и бил вмешан со сојузот на нацистичките наставници како оној кој "држи контакти со Избраниот народ".
Помеѓу ноември 1935 и 1939 година тој бил асистент на Давид Хилберт во Гетинген. Генцен се приклучил на нацистичката партија во 1937 година. Во април 1939 Гензен се заколнал за лојалност кон Адолф Хитлер, како дел од неговото академско назначување. Од 1943 година бил учител на Универзитетот во Карл-Фердинанд во Прага.
Генцен бил уапсен за време на востание во Прага против окупаторските германски сили на 5 мај 1945 година. Тој, заедно со остатокот од персоналот на германскиот универзитет во Прага, бил предаден на руските сили. Поради неговото минато здружување со СС, НСДАП НСД Дезентенбунд, Генцен бил притворен во затворски камп, каде што умрел од неисхранетост на 4 август 1945 година.
2 Работа
Главната работа на Генцен била во темелите на математика, во теоријата на докажување, како и во природната дедукција. Неговата теорија за намалување на елиминацијата е камен-темелник на теоретската семантика, заедно со подоцнежната работа на Лудвиг Витгенштајн, ја сочинуваат појдовната точка за инференцијалната семантика на улоги.
Еден од документите на Генцен имал втора публикација во идеолошката "Германска математика", која ја основал Лудвиг Бибербах, кој ја промовирал математиката „Ариев“.